**Iubirea-i Doamne, peste tot!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea-i Doamne, peste tot!

Iubirea-i Doamne, peste tot

E-n ceru' albastru şi în soare

Şi-n cea mai frumoasă floare,

E-n izvoraşul, şi-al lui şipot

Ce curge-n vesela-i cântare

Spre slava sfântă, creatoare.

E-n apa mărilor şi în oceane,

În norii ce le sunt veşmântul

Şi-n braţe cuprind pământul

Prin mii de fluvii... diafane -

Ce-n valuri ele îşi duc cântul

Când le mână-n brize vântul.

E-n codrii verzi şi în câmpii

Cu-ale lor flori ce-s colorate,

În dealuri mândre parfumate

De fructe-n livezi şi podgorii,

Care de care,... mai bogate

Din abundenţă înmiresmate.

E-n munţii-nalţi până la nori

Ca cea mai preţioasă arvună

Împodobiţi cu flori şi faună -

Şi-n nopţile albe-n splendori

Cu-a lor regină, blonda lună

Ce faima şi-arată-mpreună!

Şi ai mai pus iubirea Doamne

Şi-n inima... cea omenească

Spre gloria Ta ca să crească,

Şi n-o putea ca s-o răstoarne

Tot răul. Nici s-o nimicească -

C-originea ei, este cerească!

Flavius Laurian Duverna